== Historie ==
Mesterskabet hed ''Championnats de France'' indtil 1924 og var forbeholdt amatørmedlemmer af franske tennisklubber. Sandbanerne i [[Île de Puteaux]] og [[Grusbane (tennis)|grusbanerne]] i [[Racing Métro 92 Paris|Racing Club de France]] skiftedes til at være værter for arrangementet indtil [[1908]]. Efter et år i [[Bordeaux]] i [[1909]], vendte det tilbage til [[Paris]] i [[1910]], hvorefter det fast blev afviklet i [[Racing Métro 92 Paris|Racing Club de France]] indtil [[1924]]. I [[1925]] blev mesterskabet åbnet for internationale spillere, men stadig forbeholdt amatører, og i den forbindelse skiftede det navn til ''Championnats internationaux de France''. I [[1925]] og [[1927]] spilledes turneringen i [[Stade Français]], men den i [[1926]] vendte tilbage til [[Racing Métro 92 Paris|Racing Club de France]]. I [[1928]] flyttede man til det nybyggede [[Stade Roland Garros]], hvor turneringen er blevet spillet siden da.<ref name=BBCHistory>{{cite news|last=Lewis|first=Gabrielle|work=[[BBC Sport]]|publisher=[[BBC]]|title=French Open history|url=http://news.bbc.co.uk/sport2/hi/tennis/french_open/1947109.stm|date=2002-05-23|access-date=2009-07-01|archive-date=12. december 2015|archive-url=https://web.archive.org/web/20151212123445/http://news.bbc.co.uk/sport2/hi/tennis/french_open/1947109.stm|url-status=live}}</ref> Fra [[1941]] til [[1944]] blev der afholdt en åben turnering for franske amatører og professionelle under navnet [[Tournoi de France]]. Disse turneringer bliver ikke regnet for en del af [[French Open]]s historie af FFT. [[French Open]] gik ind i den åbne æra i forbindelse med [[French Open 1968|1968-udgaven af mesterskabet]], og siden har [[professionel]]le spillere kunnet deltage på lige fod med [[amatør]]er.
Historie Foreninger Organisationer